News Update: เงินเฟ้อยูโรโซน ต.ค. แตะ 10.7% ทำสถิติสูงสุดใหม่ อาหาร-พลังงานยังแพงต่อเนื่อง กดดันธนาคารกลางยุโรปขึ้นดอกเบี้ย - FINNOMENA
เงินเฟ้อยูโรโซนเดือน ต.ค. พุ่งทะลุ 10% ดันวิกฤติค่าครองชีพทั้งภูมิภาคทวีความรุนแรงขึ้น กดดันธนาคารกลางยุโรป (ECB) ขึ้นดอกเบี้ยเพื่อลดความร้อนแรงของเศรษฐกิจ
31 ต.ค. 2565

เงินเฟ้อยูโรโซนเดือน ต.ค. พุ่งทะลุ 10% ดันวิกฤติค่าครองชีพทั้งภูมิภาคทวีความรุนแรงขึ้น กดดันธนาคารกลางยุโรป (ECB) ขึ้นดอกเบี้ยเพื่อลดความร้อนแรงของเศรษฐกิจ
วันนี้ (31 ต.ค.) สำนักงานสถิติแห่งชาติยุโรปรายงานตัวเลขเงินเฟ้อทั่วไปเดือน ต.ค. เพิ่มขึ้น 10.7% จากปีที่แล้ว ทำสถิติการเพิ่มขึ้นรายเดือนสูงสุดอีกครั้ง โดยสมาชิกกลุ่มทั้ง 19 ประเทศ ต้องเผชิญกับราคาอาหารและพลังงานที่สูงขึ้นในช่วง 12 เดือนที่ผ่านมา ขณะที่การรุกรานยูเครนของรัสเซียในปลายเดือน ก.พ. ทำให้สถานการณ์ยิ่งแย่ลงอีก
เงินเฟ้อยูโรโซนเผยแพร่หลังประเทศสมาชิกรายงานตัวเลขเงินเฟ้อในสัปดาห์ที่ผ่านมา โดยเงินเฟ้อทั่วไปของอิตาลีเพิ่มขึ้น 12.8% จากปีที่แล้ว เยอรมนีเพิ่มขึ้น 12.8% ขณะที่ฝรั่งเศสพุ่งแตะ 7.1% ซึ่งเงินเฟ้อระดับที่ต่างกันสะท้อนถึงการพึ่งพาผลิตภัณฑ์ประเภทพลังงานที่ไม่เท่ากันของรัฐบาลแต่ละประเทศ
เมื่อวันพฤหัสบดีที่ผ่านมา (27 ต.ค.) ECB ยืนยันว่าจะขึ้นดอกเบี้ยในอีกไม่กี่เดือนข้างหน้าเพื่อควบคุมเงินเฟ้อ พร้อมระบุในแถลงการณ์ถึงความคืบหน้าอย่างมากในการทำให้เงินเฟ้อของทั้งภูมิภาคกลับมาสู่ระดับปกติ โดยจะมีการปรับขึ้นดอกเบี้ยอีก เพื่อให้มั่นใจว่าเงินเฟ้อจะกลับมาสู่ระดับเป้าหมายระยะกลางที่ 2%
โดยในสัปดาห์ที่แล้ว ECB ตัดสินใจขึ้นดอกเบี้ย 75 bps อีก 75% เป็นครั้งที 2 ติดต่อกัน ขณะที่ ‘คริสติน ลาการ์ด’ ประธาน ECB ระบุว่า แนวโน้มที่จะเกิดภาวะเศรษฐกิจถดถอยในยูโรโซนทวีความรุนแรงขึ้น
ขณะที่ GDP ของทั้งภูมิภาคในเดือน ต.ค. โต 0.2% ต่อเนื่องจากการเติบโตของ GDP ไตรมาส 2 ที่ 0.8% ด้านสกุลเงินยูโรอยู่ที่ระดับ 0.99 ดอลลาร์
แม้ทั้ง 19 ประเทศจะสามารถหลีกเลี่ยงการเกิดภาวะเศรษฐกิจถดถอยได้ แต่การหดตัวของเศรษฐกิจนั้นชัดเจน โดยนักเศรษฐศาสตร์หลายคนคาดการณ์ว่าเศรษฐกิจจะหดตัวในไตรมาสนี้
อ้างอิง: https://www.cnbc.com/2022/10/31/euro-zone-inflation-hits-10point7percent-in-october-.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ยุโรป
ยูโรโซน
เงินเฟ้อ
เงินเฟ้อยูโรโซน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA